Document ID: /roh_data/filtered/Bilingualer_Corpus_interleaved-it-rm.jsonl.gz/1260

This is a text translated from Italian to Rumantsch Grischun.
Attacco al manto verde dei Grigioni oppure presto tabula rasa nei boschi grigionesi come nei boschi canadesi?

Nei prossimi anni, il manto verde dei Grigioni verrà intaccato di nuovo in misura maggiore: in relazione al maggiore sfruttamento del legno, tra l'altro anche per la grande segheria Stallinger a Domat/Ems, in futuro nei boschi grigionesi si procederà ad interventi che non passeranno inosservati. Anche se possono sembrare dissodamenti e sfruttamenti eccessivi insensati, essi vengono controllati, hanno senso e a lungo termine fanno bene al bosco.

I grigionesi sono già da generazioni abituati alle cataste di legno tondo che dopo il taglio è pronto per il trasporto. Ma nei Grigioni non si sono ancora mai viste delle cataste di legno tondo come quelle accumulate attualmente sull'area della grande segheria Stallinger a Domat/Ems. Nel corso di quest'anno le conseguenze della maggiore richiesta di legno e dei prezzi più elevati saranno visibili non soltanto a Domat/Ems, ma in tutto il Cantone: i nuovi disboscamenti creeranno nuovi buchi nel bosco e cambieranno l'aspetto del paesaggio.

Dissodare e incassare?

Il fatto che ora i boschi vengano tutt'ad un tratto tagliati senza pietà può suscitare in molti di noi insicurezza e rabbia. I nostri boschi vengono ora degradati a coltivazioni destinate alla produzione di legna? Vengono sfruttati su grandi superfici, in modo intensivo e indifferenziato, come lo si vede ad esempio in Canada? Il taglio della legna su grandi superfici danneggerà il bosco di protezione e di svago; in questo modo verrà distrutta la bellezza del nostro paesaggio? E inoltre: ci si può ancora fidare dei forestali? Di quegli specialisti che finora hanno curato il bosco, che da decenni si impegnano a favore della conservazione, della protezione e della naturalezza del bosco? Sono ora diventati avidi imprenditori che si arricchiscono senza ritegno a scapito del bosco utilizzando i mezzi tecnici più moderni?

Nessuno sfruttamento non controllato e nessun taglio su grandi superfici

I timori e le preoccupazioni della popolazione sono comprensibili tanto quanto infondati. Nei Grigioni sono vietati gli sfruttamenti incontrollati e i tagli su grandi superfici. Poiché secondo la legge forestale "sono vietati i tagli rasi e gli sfruttamenti del legno d'effetto equivalente". Per i proprietari dei boschi fa stato il principio della sostenibilità, il che significa che a lungo termine non è permesso sfruttare più legno di quanto ricresce nel bosco. Il servizio forestale locale e quello cantonale provvedono affinché i proprietari dei boschi e gli imprenditori non agiscano sulla base di miopi interessi economici. Vengono autorizzati soltanto tagli giustificati dal punto di vista della selvicoltura. La vendita di alberi non ancora tagliati viene sorvegliata secondo le disposizioni legislative. I proprietari dei boschi non sono autorizzati a sfruttare a lungo termine più della quantità annua stabilita, cioè una quantità di legno che viene fissata in base allo stato e alla crescita del bosco e la cui raccolta è possibile in modo sostenibile, vale a dire senza perdita di sostanza. Il controllo di questa quantità da parte dell'Ufficio forestale deve garantire la conservazione delle funzioni del bosco, in particolare quella del bosco di svago e di protezione. Un terzo della superficie boschiva nei Grigioni è infatti bosco con particolare funzione protettiva che protegge direttamente da valanghe, caduta di massi e frane.

Proprietari dei boschi responsabili

Nei Grigioni, un buon quarto del territorio cantonale è coperto da boschi. Ciò corrisponde ad una superficie di circa 190'000 ettari. Oltre il 90 percento dei boschi è di proprietà dei comuni, che hanno innanzitutto interesse ad uno sfruttamento dei boschi a lungo termine e sostenibile, nonché a boschi vitali. Quali conseguenze disastrose possa avere a medio e lungo termine l'atteggiamento di comuni che perseguono scopi di lucro e operano senza lungimiranza, è stato dimostrato in modo più che evidente dalle innumerevoli inondazioni, frane e valanghe del XIX secolo. Di conseguenza, nei Grigioni non si vedranno mai situazioni come in Canada, dove si fa tabula rasa su interi chilometri quadrati.

Ricambio generazionale nel bosco

Già da molto tempo in molti luoghi dei Grigioni è necessario uno sfoltimento dei boschi. Da anni in vaste zone boschive viene sfruttato meno legno di quanto ne ricresce. Il motivo per cui per molto tempo non si è tagliato quanto cresceva è semplice: non ce lo si poteva permettere, vale a dire i prezzi del legno erano troppo bassi. Dopo che per molti anni lo sfruttamento è stato ridotto ora si vuole sfruttare il legno nella quantità che ricresce.

"Ma il bosco può essere troppo fitto?" ci si chiede a ragione. "Avere tanti alberi è una cosa positiva, averne tantissimi non è ancora meglio?" No, sostiene l'Ufficio federale dell'ambiente, delle foreste e del paesaggio nel suo rapporto "Holznutzung und Naturschutz": "un bosco con abbondanti riserve di legno spesso si ringiovanisce in misura troppo modesta, cosa che ad esempio in un bosco di protezione si ripercuote negativamente sulla sua stabilità. Molti boschi ricchi di alberi sono inoltre così bui che non offrono più un habitat ad animali e piante che amano la luce e il calore. Un taglio crea spazio per piante e alberi che hanno bisogno di luce e favorisce lo sviluppo di un bosco misto con alberi indigeni. Laddove viene sfruttato il legno, vengono creati spazi e luce per le "generazioni di bosco di domani". Lo sfruttamento dei boschi deve garantire che i "buchi" vengano chiusi grazie ad un "ringiovanimento naturale" (alberi non piantati, ma che crescono da semi caduti dagli alberi circostanti). Anche se le "ferite" che un intervento può arrecare al bosco per un periodo limitato provocano spavento, esperienze pluriennali mostrano che le giovani piante chiudono i buchi già pochi anni dopo sotto forma di una nuova generazione di alberi sani.

Non ogni intervento è uno sfruttamento del legno

In futuro si sfrutterà il legno in misura nettamente maggiore di prima. Eppure: non ogni "buco" che si aprirà in futuro nei boschi grigionesi sarà riconducibile alla migliorata situazione sul mercato del legno e al prezzo del legno più elevato. Poiché anche in futuro saranno necessari interventi volti alla cura e alla protezione del bosco. Il bosco vecchio deve essere ringiovanito per fare posto agli alberi giovani. Gli alberi colpiti dal bostrico devono essere rimossi dal bosco di protezione per garantire anche in futuro la sua funzione protettiva per la popolazione. E anche la natura stessa crea sempre nuovi "buchi" nel bosco, ad esempio con tempeste o frane.

Organo: Ufficio forestale

Fonte: it Ufficio forestale

Data: 13.04.2007

Al Grischun vegn tratg giu ses pail verd u guauds grischuns tagliads radicalmain sco en Canada?

La substanza dal pail verd dal Grischun vegn puspè consumada pli fitg ils proxims onns: En connex cun il fatg ch'i vegn utilisà dapli laina - tranter auter per la resgia gronda da la Stallinger a Domat - han lieu en l'avegnir intervenziuns evidentas en ils guauds grischuns. Questas intervenziuns pon far l'impressiun da runcadas e da surexplotaziuns sturnas. Ellas èn dentant controlladas e raschunaivlas e fan bain al guaud a lunga vista.

Plunas da laina radunda tagliada che spetga da vegnir transportada davent èn dapi generaziuns in maletg enconuschent per las Grischunas e per ils Grischuns. Ma plunas da laina radunda sco quellas ch'èn actualmain mantunadas sin l'areal da la resgia gronda da la Stallinger a Domat, n'han ins anc mai vesì en il Grischun. En il decurs da quest onn na vegnan las consequenzas dal fatg che la dumonda da laina è creschida e ch'ils pretschs da laina èn s'augmentads betg mo a sa mussar a Domat, mabain en l'entir chantun. Dapli tagls da laina vegnan a chaschunar novas foras en il guaud e vegnan a midar il maletg da la cuntrada.

Runcar ed incassar?

Guardar, co ch'ils guauds vegnan ussa tuttenina tractads crudaivlamain - quai po chaschunar malsegirezzas u schizunt vilentar blera glieud. Vegnan noss guauds degradads ussa a culturas che produceschan laina? Vegnan explotadas grondas surfatschas dal guaud, e quai en moda intensiva e nundifferenziada, sco per exempel tar la metoda dal tagl radical en Canada? Vegnan ils tagls cumplets a donnegiar il guaud da protecziun e da recreaziun? Destrueschan els la bellezza da nossa cuntrada? E: Pon ins anc sa fidar da las selviculturas e dals selviculturs? Da quellas spezialistas e da quels spezialists che tgiravan e che cultivavan il guaud? Da quellas e da quels ch'èn s'engaschads dapi decennis per il mantegniment, per la protecziun e per la natiralezza dal guaud? Daventan ellas ed els ussa interprendidras ed interprendiders ch'èn or sin ils raps e che s'enritgeschan senza restricziuns en il guaud cun ils meds tecnics ils pli moderns?

Naginas utilisaziuns nuncontrolladas e nagins tagls da laina sin grondas surfatschas

Questas temas e quests quitads da la populaziun èn bain chapaivels, ma nunmotivads. Utilisaziuns nuncontrolladas e tagls da laina sin grondas surfatschas èn scumandads en il Grischun. Pertge tenor la lescha chantunala davart il guaud èn tagls cumplets ed utilisaziuns da la laina che sumeglian a tagls cumplets scumandads. Per las proprietarias e per ils proprietaris da guaud vala il princip da la persistenza. Quai vul dir ch'i na dastga - a lunga vista - betg vegnir utilisà dapli laina che quai ch'i crescha suenter en il guaud. Il servetsch forestal local e chantunal procura che las proprietarias e ch'ils proprietaris da guaud sco er che las impressarias e ch'ils impressaris n'ageschian betg a curta vista per interess economics. I vegnan approvads mo tagls da laina che pon vegnir giustifitgads dal puntg da vista da la selvicultura. La "vendita giu dal tschep", quai vul dir la vendita da plantas che n'èn betg anc tagliadas, vegn survegliada en il rom da las disposiziuns legalas. Sur plirs onns na dastgan las proprietarias ed ils proprietaris da guaud betg utilisar dapli ch'il "tagl annual" determinà. Quai è ina quantitad da laina che vegn fixada sin basa dal stadi dal guaud e che pussibilitescha ina racolta persistenta, quai vul dir senza perditas da substanza. La controlla da quest tagl annual tras l'uffizi forestal duai garantir che las funcziuns dal guaud vegnan mantegnidas, cunzunt las funcziuns sco guaud da recreaziun e da protecziun. In terz dal guaud en il Grischun è numnadamain guaud da protecziun spezial che protegia directamain cunter lavinas, cunter crudada da crappa e cunter bovas.

Proprietarias e proprietaris da guaud cun responsabladad

Bundant in quart dal territori dal chantun Grischun è cuvrì cun guaud. Quai correspunda ad ina surfatscha da var 190'000 hectaras. Passa 90 pertschient dals guauds appartegnan a las vischnancas. Ellas han oravant tut in interess che la cultivaziun dal guaud saja persistenta a lunga vista e ch'il guaud saja vital. Tge consequenzas devastantas che quai po avair a vista mesauna ed a lunga vista, sche vischnancas pensan cun finamiras da rendita a curta vista en quai che reguarda il guaud, han auas grondas, bovas e lavinas mussà mo memia bain il 19avel tschientaner. Perquai na vegni mai a dar en il Grischun situaziuns sco en Canada, nua che entirs kilometers quadrat vegnan tagliads cumplettamain.

Midada da generaziun en il guaud

En il Grischun èsi en blers lieus gia daditg necessari ch'il pail verd - il vestgì forestal verd - vegnia debostgà. En grondas parts dal guaud vegn utilisà dapi onns damain laina che quai ch'i crescha suenter. Ch'ins n'ha prendi per mauns uschè ditg nagut cunter il fatg che quest pail verd è creschì memia spess, ha ina simpla raschun: Ins n'ha betg pudì sa prestar la tgira dal pail, quai vul dir ils pretschs da laina eran memia bass. Suenter blers onns cun in'utilisaziun reducida duai pia puspè vegnir utilisà tant sco quai ch'i crescha suenter.

"Po in guaud esser memia spess?" sa dumondan ins cun bun dretg. "Cun bleras plantas èsi gea bun, n'èsi betg anc meglier cun fitg bleras plantas?" Na, manegia l'uffizi federal d'ambient en ses rapport da basa cun il titel "Utilisaziun da laina e protecziun da la natira": "In guaud cun in grond volumen da laina sa regiuvinescha savens memia pauc, quai che ha per exempel consequenzas negativas per la stabilitad d'in guaud da protecziun. Blers guauds cun in grond volumen da laina èn er uschè stgirs ch'els na porschan strusch pli spazi da viver ad animals ed a plantas che han gugent la glisch e la chalur." Cun tagliar laina datti plazza per plantas che basegnan glisch; plinavant vegn promovì il svilup d'in guaud maschadà che correspunda al lieu. Nua ch'i vegn utilisà laina, datti spazi e glisch per la "generaziun da guaud da damaun". Il guaud sto vegnir utilisà uschia che las largias s'empleneschan tras la "regiuvinaziun natirala" (tras plantas che na vegnan betg plantadas, mabain che sa sviluppan or dals sems da las plantas circumdantas). Er sche las plajas che vegnan chaschunadas a curta vista al guaud tras ina intervenziun pon avair in effect starmentus: experientschas da blers onns mussan ch'il guaud giuven po serrar gia suenter paucs onns las largias en furma d'ina nova generaziun da plantas saunas.

Betg mintga intervenziun n'è ina utilisaziun da laina

En l'avegnir vegn puspè utilisà bler dapli lain che pli baud. Ma tuttina: Betg mintga "fora" che s'avra en l'avegnir en la pail dal guaud grischun n'è ina consequenza da la meglra situaziun sin il martgà da laina e dals pretschs da laina pli auts. Pertge er en l'avegnir vegni adina puspè a dar intervenziuns, perquai ch'il guaud sto vegnir tgirà e cultivà. Il guaud vegl vegn regiuvinà per far plazza a plantas giuvnas. Plantas ch'èn infestadas dal bau-scorsa ston vegnir allontanadas dal guaud da protecziun, per che quel possia ademplir er vinavant sia funcziun da protecziun per la populaziun. Ed er la natira sezza fa - tras intervenziuns - adina puspè novas "foras" en la pail dal guaud, per exempel tras in stemprà u tras ina bova.

Gremi: uffizi forestal

Funtauna: rg uffizi forestal

Data: 13.04.2007